钦定古今图书集成/理学汇编/字学典/第086卷 > 《晋王右军集》 > 《自论书》
## 钦定古今图书集成/理学汇编/字学典/第086卷 > 《晋王右军集》 > 《自论书》

吾书比之锺、张，当抗行。或谓过之，张草犹当雁行。张
精熟过人，临池学书，池水尽黑，若吾耽之若此，未必
谢之。后达解者，知其评之不虚。吾尽心精作亦久，寻
诸旧书，惟锺、张故为绝伦，其馀为是小佳，不足在意。
去此二贤，仆书次之，须得书意转深，点画之间，皆有
意，自有言所不尽得其妙者，事事皆然。平南李式论
君不谢。